b'\n_START_ARTICLE_\nDimitrije Vasiljevi\xc4\x87 Georgijevi\xc4\x87\n_START_SECTION_\n\xc5\xbdivljenjepis\n_START_PARAGRAPH_\nLeta 1908 je vstopil v Socialnodemokratsko delavsko stranko. Leta 1914 je kot avstro-ogrski vojak padel v rusko ujetni\xc5\xa1tvo, kjer se je navzel komunisti\xc4\x8dnih idej. Leta 1917 je prostovoljno vstopil v Rde\xc4\x8do gardo in sodeloval v oktobrski revoluciji. Postal je eden od organizatorjev 1. srbskega sovjetskega revolucionarnega odreda. Leta 1919 je vstopil v RKP(b), kjer je postal \xc4\x8dlan Jugoslovanskega revolucionarnega sveta in Centralnega jugoslovanskega biroja RKP(b). Naslednje leto je postal vodja Jugoslovanskega sovjeta delavskih in kme\xc4\x8dkih poslancev. V tem \xc4\x8dasu je deloval tudi \xc5\xa1e v Rde\xc4\x8di armadi, v kateri je ostal vse do leta 1922. Naslednjih 5 let je deloval na razli\xc4\x8dnih dol\xc5\xbenostih v Sovjetski zvezi, prav tako pa je kon\xc4\x8dal \xc5\xa1tudij na Sverdlovski univerzi in Agrarni in\xc5\xa1titut._NEWLINE_V \xc5\xa1panski dr\xc5\xbeavljanski vojni je sodeloval med letoma 1937 in 1939, ko se je ponovno vrnil v Sovjetsko zvezo. V sestavi Rde\xc4\x8de armade je nato deloval med drugo svetovno vojno, dokler se ni leta 1944 v sestavi Jugoslovanske brigade vrnil v Jugoslavijo. Tu je nadaljeval z voja\xc5\xa1ko kariero, dokler ni bil leta 1948 upokojen.'